Náhla bolesť v kolenách po saune: Možné príčiny a riešenia
Dobrý deň, 

Po krátkom pobyte v saune nastal v oboch kolenách pocit stiahnutia šliach a následná prudká bolesť v kolenách akoby mi niekto chcel odtrhnúť jabĺčko v kolene. 

Čo to môže byť? Po 10 rokoch aktívneho športovania sa momentálne skrz prácu menej venujem tréningom. 

Za každú radu ďakujem.
Dobrý deň,
ďakujeme za Vašu otázku.
Bolesť kolien môže mať rôzne príčiny (poranenia z predchádzajúceho športovania, ako sú napríklad natiahnutia či natrhnutia svalov alebo väzov, prasknutie chrupavky, osteoartróza, reumatoidná artritída, dna, zápal šliach). Taktiež, vysoká teplota v saune môže spôsobiť rozšírenie ciev a prekrvenie, čo môže vyvolať bolesť v oblasti, ktorá už bola náchylná na zápal alebo zranenie. Na nasadenie konkrétnej liečby je preto potrebné zistenie presnej príčiny bolesti. V závislosti na príčine bolesti kolena existujú rôzne spôsoby liečby.
V prípade, že bolesť kolien stále pretrváva alebo sa dokonca zhoršuje, bude potrebné pre zistenie presnej príčiny a nastavenie adekvátnej liečby návšteva lekára.
Dovtedy je koleno potrebné chrániť, šetriť a zdvihnúť, aby sa bolesť zmiernila. Pri cvičení alebo inej fyzickej aktivite Vám doporučujem nosiť kompresný návlek alebo bandáž na koleno. Niektoré bandáže na kolená poskytujú celkovú podporu celej oblasti kolena, zatiaľ čo iné pridávajú cielenú podporu jabĺčku. Tiež je možné krátkodobo užívať voľnopredajné lieky proti bolesti alebo aplikovať na koleno
prípravky na lokálnu liečbu bolesti
, ktoré vám pomôžu zmierniť akútnu bolesť a znížiť zápal. Vhodné je aj užívanie prípravkov, ktoré pomáhajú udržiavať normálny stav kĺbov, kostí, väzov a šliach. Kvalitným komplexným prípravkom je
Dr. Max Complex 6 Akti
v, ktorý obsahuje kombináciu glukozamínu, chondroitínu, MSM, hyaluronátu sodného, kolagénu typu II a vitamínu C.
Prajem skorú úľavu od bolesti.
S pozdravom
Mgr. Emma Halás Haluščíková